
Ito ang third book sa Mason Regero series. Ang original title nito ay Bloodlines. Pero dahil kailangang Tagalugin, naging Dugo ng Lahi ang alternate title. Binibigyang sulyap ng novel na ito ang tungkol sa klase ng dugong nananalaytay sa ugat ni Mason.

Ito rin ang pagpapatuloy ng love story nina Mason at Raegan at ang pagsulpot sa buhay nila ng anak nilang si Jian, ang future resident headmaster ng Blackthorn Academy. 

Arielle Alia

Isa sa mga kilalang abugado sa bayan ng San Mateo si Atty. Gregorio Lunario. Kung gugustuhin niya, maaari siyang pumasok sa pulitika. Tiyak ang kanyang pagkapanalo dahil marami siyang kamag-anak na nasa pulitika at tutulong sa kanya. Ngunit hindi niya gusto ang nangyayaring siraan at batuhan ng putik. Mahina siya pagdating sa intriga. Sa kabila ng kanyang pagiging abugado, hindi siya confrontational. Bihira nga siyang pumasok sa loob ng korte.

Mas gusto niya ang negotiations. Less stressful at mas malaki pa ang kinikita niya ‘pag naaareglo ang kaso, hindi pa siya pagod. Kapag talagang hindi na maayos ang problema, he would let the younger and more aggressive members ng law firm nila ang humarap sa korte. Suwerte siya na after passing the bar, hindi na niya kinailangan pang maghanap ng trabaho. His family already owned a law firm. At napipili niya ang mga kasong gusto niyang hawakan.

Sa pagdaraan ng mga taon, nag-specialize siya sa pag-handle ng inheritance cases. Lahat ng mga taong may kaya sa bayan nila at sa karatig bayan ng Ramona ay siya ang kinukuhang abugado para umayos sa last will and testaments ng mga ito. Pulido kasi siya kung gumawa. He always made sure na hindi maaaring ma-kontesta ang anumang last will and testament na ginawa niya para sa kanyang client. At tanging ang kagustuhan lamang ng kliyente niya ang mananaig kahit patay na ito.

Once in a while, nagbibigay rin siya ng advice sa mga young lawyer nila na hawak ang kaso tungkol sa isang kinokontestang last will and testament. Nakikita kasi niya ang mga loophole na magagamit ng mga ito para mapawalang-bisa ang isang last will and testament. Pumapayag din siyang maging consultant sa mga special client nila. Pero ginagawa lamang niya iyon ‘pag malaki ang ibinabayad sa kanya. Tulad ng maraming abugado rito sa Pilipinas, mas priority niya ang perang kikitain sa isang kaso kaysa sa katotohanan at pagtatanggol sa karapatan ng client.

Ang kliyenteng nakaupo sa harapan ng mesa niya ngayon ay malinaw na kayang magbayad ng malaki para sa kanyang serbisyo at expertise. Sa umpisa pa ay nagbigay na kaagad ito ng one hundred thousand pesos check para lamang sa isang meeting kung saan hihingin nito ang kanyang payo sa problema nito tungkol sa isang last will and testament.

Ang kanyang bagong legal secretary na si Sandy ang tumanggap sa tseke at nag-set up ng meeting na ito sa kanyang office. Eight o’clock ng gabi ang request ng client na meeting nila. Usually ang ganitong night meetings ay nire-require niya na maganap sa isang restaurant, pero sino siya para tanggihan ang simpleng request na ito ng client na handang magbigay ng one hundred thousand pesos para lamang sa isang meeting?

Nang sabihin ng secretary niya na babae ang client, he was expecting na isa itong matandang matrona. He was pleasantly surprised nang malaman niyang si Mrs. Felicidad Verdad ay nasa early twenties lamang, maganda at seksi. Simple lamang ang suot ng babae, blouse and pants. Pero signature clothes and mga iyon, maging ang sapatos nito ay mamahalin. Wala itong make-up at dahil tinted ang suot nitong salamin, hindi niya masyadong makita ang mga mata nito. Pero nasisigurado niyang maganda ang mga iyon, tulad ng matangos nitong ilong at mamula-mulang labi.

Napakasuwerte naman ng asawa nito.

“I’m sorry for this late meeting, Atorni. Pero marami pa kasi akong kailangang ayusin sa business namin.”

“Wala iyon, Mrs. Verdad.”

“Please call me Fely. Iyon ang tawag sa akin ng mga kaibigan ko. At gusto kong isipin na mapabibilang ka rin doon, Atorni, ‘pag natulungan mo ako sa aking problema.”

Ngumiti siya. He was already fifty-two years old. Wala na siyang buhok sa bumbunan at hindi na rin maitatago pa ng maluluwag na damit ang kanyang malaking tiyan. Ngunit nananatiling isa siyang lalaki na natutuwa sa paminsan-minsang flirtations sa mga magagandang babae tulad ni Mrs. Verdad, Kung bata-bata pa siguro siya, baka nangahas siyang ligawan ang kaharap. Ang ganitong klase kasi ng mga babae ang tipo niya. At hindi balakid sa kanya ang pagkakaroon ng client niya ng asawa. Matagal na rin silang walang pakialaman ng misis niya kaya’t nagbubuhay binata na siya.

“Then you must call me Greg.” Idinantay niya ang isang palad sa kamay ng babae na nakapatong sa mesa niya. “So, please tell me, Fely, paano kita matutulungan?”

“I need your advice tungkol sa last will and testament na ginawa ng grandfather ko.” Isang dokumento ang inilabas nito sa dalang bag.

Isinuot niya ang kanyang reading glasses para pahapyaw na basahin ang dokumento.

“According to that will, may parteng makukuha ang ina kong si Merced kahit na siya ay anak lamang sa labas. Pero ayon sa Tiyo Leon ko, by the way, he is the legitimate son of my grandfather, sabi niya ay wala raw karapatan ang ina ko na makaparte sa iniwang kayamanan ng Lolo Hernando ko. At dahil doon, wala rin akong makukuhang parte sa pamana ng Lolo Hernando.”

“That’s wrong! Totally wrong! Ayon sa batas natin, kahit na hindi pa isinama ng isang lalaki sa kanyang last will and testament ang mga anak niya sa labas, pero during his lifetime ay kinilala niya bilang kanyang tunay na anak ang mga iyon, may karapatan pa rin ang mga anak sa labas sa mana ng ama nila. But this will clearly states na mayroong mana na matatanggap ang ina mo! Ni hindi na ito kailangang dalhin pa sa korte. Maling-mali ang iyong tiyuhin-”

“His real name is Leonardo Regalado. Siya ang may-ari ng Rancho Pawid na nasa bayang ito.”

Natigilan siya. Binalikan niya ang dokumentong hawak niya! Iyon ang photocopy ng authentic last will and testament na ginawa noon ni Hernando Regalado! Pero imposible ito! Sinunog nila ni Mr. Leonardo Regalado ang tunay na last will and testament!

Malamig ang pawis na lumabas sa kanyang mukha. Paano nagkaroon ng kopya ang kaharap niya ng tunay na last will and testament ni Hernando Regalado? Kapag lumabas ang kopya ng will na ito ay matutuklasan ng lahat na ang last will and testament na nagbigay kay Leonardo Regalado ng lahat ng kayamanan ng namatay nitong ama ay pineke lamang nila. Tiyak na matatanggalan siya ng lisensya! Makukulong! 

“Do you still remember your secretary Wilma?” ani ng babae. “Hindi niya nagustuhan ang ginawa mong pagsisante sa kanya at pagkuha ng mas bata at mas magandang sekretarya. Wilma was quite an efficient secretary. Lahat ng mga importanteng dokumento sa office mo ay ginagawan niya lagi ng duplicate. When you sent her packing, palihim niyang dinala rin ang mga duplicate. She was waiting for a chance na maturuan ka ng leksyon. And when I found her, she was very helpful to my cause. Nakahanda rin siyang tumestigo laban sa iyo.”

“Sino ka talaga?!” bulalas niya.

Inalis ng babae ang suot nitong tinted glasses. Hindi pa rin niya makilala ito.

“Masyado ka nang makakalimutin, Greg. Konti lang naman ang naging pagbabago sa akin. Ako pa rin naman ang babaeng gusgusin at laging amoy kabayo sa Rancho Pawid.” Ngumiti ito. “I use to have long black hair na lagpas baywang. Pinagupitan ko lang at pinalagyan ng highlights para sumunod sa uso ngayon.”

Horses... Naging maliwanag na sa kanya ang lahat! Isang babae lamang sa rancho ang mahilig sumakay sa mga alagang kabayo ni Mr. Regalado! Ito ang anak ni Merced Regalado Ramirez na inampon noon ng lalaki!

“That’s impossible! Mahigit isang taon na siyang namamatay!”

“Paano mo naman nasabi na patay na ako, Greg? Nakita ba nila ang katawan ko roon sa ilalim ng bangin?”

“Kinain ng mga hayop ang katawan mo. Tanging ang sira-sira mong damit lamang ang nandoon,” anas niya.

“I could give you my blood para ma-test iyon sa DNA. Pero masyadong mahal at matagal iyon. Ayoko ring bigyan ng pagkakataon ang tiyuhin ko na muling baguhin ang last will and testament.”

“Kahit na ikaw pa ang anak ni Merced,” itinaas niya ang hawak niyang photocopy ng original last will and testament, “hindi sapat na katunayan ito na peke nga ang last will and testament na binasa ko noon!” mariin niyang sabi.

“Cut the crap, Greg. Wala tayo sa korte kung saan kailangan kong patunayan nang husto ang claim ko. We both know the truth. Wala akong balak na patagalin pa ito nang husto. I want my inheritance. At tutulungan mo ako na makuha iyon at maitama ang lahat ng kalokohang ginawa mo para mawalan ng mana ang Mommy Merced ko!” malakas nitong utos.

“Tinatakot mo ba ako?” Nagsimulang bumalik ang tapang niya. “Hindi lamang ako senior partner ng law firm na ito. I am also an owner. At kahit na ano pa ang pruwebang dalhin ninyo sa korte, kayang-kaya naming mapabaliwala iyon.”

“I know. Dito sa Pilipinas, lawyers twist the truth. At ang mga abugadong de-kampanilya na tulad mo na maraming mga kaibigan at kamag-anak na pulitiko ay imposibleng matalo sa korte. But I have no intention of taking you to court. Ni hindi ko lalakarin ang pagpapaalis sa iyong lisensya. That’s just a waste of time. Ayokong sayangin pa ang buhay ko sa bayang ito at sa mga taong tulad ninyo ni Tiyo Leon. Nagbalik ako rito sa San Mateo para kunin ang mana ko at turuan ng leksyon ang mga taong nang-api at nanloko sa akin. Kasama ka roon, Greg.”

“Get out! Kapag hindi ka umalis, ipatatapon kita sa mga security guard sa baba.”

“What guard? ‘Yung mahimbing na natutulog?” Ngumiti ito. Tumayo. Ipinatong sa mesa ang isang paa, inililis ang dulo ng pantalon nito. Isang bagay ang nakita niyang nakatali sa binti nito. Nanlaki ang mga mata niya nang mapagtanto niyang isang lanseta iyon!

Bago pa siya nakakilos o nakapagsalitang muli, natagpuan niya ang dulo ng lansetang iyon sa kanyang leeg!

“You only have two choices tonight, Greg. One is to die a very painful death in my hands. Or two, papalitan mo ngayong gabi ang kopya ng pekeng last will and testament ni Hernando Regalado na nandito sa office mo ng totoong will niya. Don’t worry, hindi kita pipiliting ilabas o gumawa ng tunay na will, it is already in my bag.” May galit ang mga mata ng babae. Ngunit nananatiling kalmado ang boses nito. “In case iniisip mong nananakot lamang ako, bibigyan kita ng sample sa kaya kong gawin na ngayon, Greg.” Sinunggaban nito ang ilang piraso ng papel sa ibabaw ng kanyang mesa at ipinasak sa kanyang bibig.

Bago pa siya nakakilos ay mabilis na nitong tinagpas ang itaas na bahagi ng kanyang tenga! Kung hindi napapasakan ang bibig niya, malakas tiyak ang kanyang naging sigaw.

“So, are you going to help me, Greg? Itatama mo ba ang ginawa mong pagkakamali noon?” mahinahon nitong tanong habang nakatutok na ang lanseta nito sa kanyang leeg.

Sunod-sunod ang naging pagtango niya. Mapanganib ang babae at nasisigurado niyang itatarak nito sa lalamunan niya ang lanseta kung hindi nito magugustuhan ang isasagot niya.

“Tandaan mo lamang na ‘pag pumunta ka sa mga pulis para magsumbong o sabihin ang ginawa nating ito, babalikan kita, Greg. I know where you live. At magiging napakadali sa akin na patayin ka.”

Noon, ‘pag nagkukuwento si Mr. Regalado tungkol sa gulong ginagawa ng pamangkin nito sa rancho ay tinatawanan lamang niya iyon. Inakala niyang dala lamang ng kapilyahan o boredom ang mga kalokohan nito dahil ‘di ito pinapalabas ng Rancho Pawid. Ngunit ngayon... Sinulyapan niya ang piraso ng kanyang tenga na nasa ibabaw na ng kanyang mesa, malakas ang kutob niyang ang kinupkop ni Leon na batang babae noon ay isang psychopath! A natural-born killer!

Two weeks ago

City of Manila

Miyembro si Ulysses ng Philippine Cyberfighters na mas kilala sa tawag na PCF. Isa iyong sikretong organisasyon ng mga magagaling na hackers sa Pilipinas. Sila ang madalas na responsable sa pag-hack at pagsira sa mga website ng gobyerno ‘pag may mga patakaran ang huli na pinatutupad na sa paningin ng mga netizen ay mali. Sa isang protected and secret internet website lamang nagkakausap ang mga miyembro ng PCF at dahil gumagamit din sila ng ibang pangalan, walang sinuman sa kanila ang kilala ang tunay ng pagkatao ng bawat isa. Pero ang anumang mapag-usapan nila sa secret chat room na iyon ay agad nilang isinasakatuparan.

Siguro kung nabuhay sila noong mga panahon na wala pang internet, baka nakasama sila sa mga taong maya’t maya ay nagra-rally sa kalye. Pero useless na ang street rallies ngayon. Nakapapagod at hindi na pinapansin. Ngunit oras na pasukin nila at guluhin ang websites and computer programs, malakas ang impact noon. Kahit mismong presidente ng bansa ay napapansin ang mga ginagawa nila.

And unlike street rallyists, wala pang sinuman na nahuhuli sa kanila. The authorities could never find them or even trace their real identities. Pinagtatawanan lamang nila ang mga ito. Inakala ni Ulysses na maipagpapatuloy niya ang kanyang pakikipaglaban sa maling policies ng gobyerno at mga ganid na businesses habangbuhay nang walang sinuman na makakikila sa kanya.

After all, sino ang magsu-suspetsa na member siya ng PCF gayong nagtatrabaho siya bilang researcher ng Department of Justice? He was also a good and bemedalled student noong nag-aaral pa lamang siya. Kahit kailan din ay ‘di siya sumali sa anumang rallies o walk-out. At dahil matagal na siyang independent living, kahit ang pamilya niya ay hindi alam na magaling siya sa computer. That he was Systemz, ang isa sa best hackers in the world!

Nabigla tuloy siya nang sumulpot si Emma sa kanyang apartment. Noon lamang niya nakita ang babae ngunit alam nito na siya si Systemz!

“Nandito ka ba para hulihin ako?” usisa niya nang hindi na niya maitanggi pa ang katauhan niyang gamit bilang hacker. 

Five feet and three inches lamang ang tangkad niya kaya’t kinailangan niyang tingalain ang babae. Matangkad ito, hula niya ay 5’8’’ ang height nito o baka mas mataas pa roon. Naka-braid ang buhok nito na parang headband sa harapan habang nakalugay ang itim nitong buhok na lagpas balikat. Simpleng T-shirt at kupasing jeans lamang ang suot nito ngunit malakas ang kutob niyang isa itong pulis or an agent. Sa kabila ng maganda nitong mukha at balingkinitang katawan, malinaw na hindi ito isang mahinang babae. Very intimidating ang dating nito. Daig ang pinakamahigpit at masungit niyang college professors. Hula niya, ‘pag tumakbo siya ay agad siya nitong maaabutan at maibabalibag. 

Ngumiti si Emma.

“Masasayang ang talent mo sa loob ng kulungan, Ulysses. At wala kang dapat na ipag-alala. Hindi ako connected sa anumang government agency. Your secret is safe with me. Hinanap kita dahil kailangan ko ang iyong tulong. I need your amazing skills in computers.”

“At kapalit ng pagtulong ko sa iyo ay hindi mo sasabihin sa police authorities na ako si Systemz?”

Tumango ito.

“And I will also pay you oras na tanggapin mo ang trabaho.”

“Anong klaseng trabaho ito?”

“I need you to hack into all the bank accounts of Leonardo Regalado. Kukunin mo ang lahat ng pera niya at ililipat iyon sa bank account ng mga charitable institution na gusto mo. Or if you like, pwede mo ring kunin na ang perang iyon.”

“Anong ginawa sa iyo ng Leonardo Regalado na ito at gusto mong ubusin ang lahat ng kanyang pera?” usisa niya.

“He is my uncle. Ikinulong niya ako sa rancho niya sa loob ng labing-isang taon. Pinalaki niya ako para ibenta at ipagamit ang katawan ko sa mga mayayaman niyang kaibigan.”

“Seriously?”

“Hindi siya nagtagumpay. I kicked the assess of those rich old men na pilit niyang ipinapakasal sa akin. Pero dapat pa ring maparusahan ang tiyuhin kong iyon. The law cannot help dahil mayaman siya at maimpluwensiya. Only you can help me in teaching him a lesson, Ulysses.”

Pinagmasdan niya ang babae. Hula niya ay hindi sila nito nagkakalayo ng edad. Ngunit malinaw na mas malawak ang experience nito sa buhay. Nasisigurado rin niyang hindi Emma ang tunay nitong pangalan.

“Let’s say na totoo nga itong sinasabi mo and this uncle of yours deserves to be punished. Bakit kita tutulungan?”

“Hindi mo ba narinig ang sinabi ko? Babayaran kita at maaari mo ring kunin ang lahat ng pera niya.”

“Hindi ko ugaling kunin ang pera ng ibang tao, Emma.”

“How about this promise. Kapag dumating ang pagkakataon na malagay ka sa panganib o may kaibigan o pamilya kang malalagay sa panganib, all you need to do is call me, and I will help you. No question asked.”

“How about a date?” biro niya.

Natawa ito.

“Sorry. Baka mamatay ka lamang.”

“Kahit na mukha akong payatot, malakas ang resistensya ko.”

Muli itong natawa.

“I already have a boyfriend. At baka mapatay ka niya ‘pag nalaman niyang nakipag-date ako sa iyo.”

“Ganoon siya kaseloso?” 

Napaisip ito.

“Ang totoo, hindi ko pa siya nakitang nagselos. Pero ang ganoong klase ng mga lalaki ang mapanganib, ‘di ba? Matindi kung magwala. How about tulungan na lamang kitang ma-i-date ang officemate mong si Regine?”

Nag-init ang mukha niya. Matagal na siyang may gusto kay Regine, pero natitiyope siya ‘pag kaharap na ito.

“Teka, paano mo nalaman-”

“I have the help of a very good investigator. Siya ang nakatuklas na ikaw si Systemz. At bago ako lumapit sa iyo, ipinakuha ko rin sa kanya ang lahat ng iba pang impormasyon tungkol sa iyo. Doon niya natuklasan ang secret feelings mo kay Regine.”

“What if I still say no?”

“Then ang susunod kong lalapitan ay si Mascara.”

Natigilan siya. Miyembro rin si Mascara ng PFC!

“Siguro, mas may kakayahan siyang gawin ito. I think, sa group ninyo, siya ang pinakamagaling.”

“Of course not! Marami akong kayang gawin na hindi niya kayang gawin!”

“So, tutulungan mo na ba ako?”

“Kung mabibigyan mo ako ng date kay Regine!” banat niya. Batid niyang kahit na isang milyong taon pa ang lumipas ay hindi magagawa iyon ni Emma. Ni hindi nga alam ni Regine na buhay siya eh!

“Then we have a deal!” Inilahad nito ang isang kamay. Nakipagkamay siya. Sa kabila ng perfectly manicured hands nito, nagulat siya nang mapansin niyang sanay sa trabaho ang kamay ng babae. 

Two days later, natagpuan niya ang sarili na ka-date na nga si Regine! Doon din niya nadiskubre na marami silang magkaparehong hilig, kasama na ang online games. At kung tama ang kutob niya, mukhang mutual din ang attraction sa pagitan nila.

Dahil natupad ni Emma ang parte ng usapan nila, isinagawa niya ang gusto nito. All bank accounts na pag-aari ni Leonardo Regalado at ng pamilya nito ay nawalan ng pera. Lumitaw ang mga ito sa account ng mga charitable institution sa buong Pilipinas.

Nang matapos ang trabaho niya kay Emma, naging girlfriend na rin niya si Regine. Noon niya natuklasan na si Regine at si Mascara ay iisang tao! At kilala rin nito si Emma. In fact, nakipag-deal din ito kay Emma! Ang trabahong hiniling ni Emma kay Regine ay ang pag-hack sa record ng land title ng isang Rancho Pawid. Sa original record, pag-aari iyon ni Leonardo Regalado. Ngunit dahil sa ginawa ni Regine, ang naging may-ari na ng Rancho Pawid ay si Merced Regalado.

Noon din niya natuklasan na batid ni Regine ang tunay na pangalan ni Emma. She was Jean Claire Regalado, ang nag-iisang anak ni Merced Regalado. More than a year ago ay nakatakas si Jean Claire sa malupit niyang tiyuhin at ngayon sa tulong nila ay naturuan ito ng leksyon.

Walang naramdamang galit o inis si Ulysses sa ginawa ni Jean Claire. Nagkatawanan lamang sila ni Regine sa mga nangyari. Dahil in a way, nagsilbing matchmaker nila ang babae. At pareho silang may mahihiling na pabor dito in case magkaroon sila ng anumang problema in the future.

CHAPTER 3

Present day

Bayan ng San Mateo

Tahimik na nagtatrabaho ang mga trabahador sa Rancho Pawid. Kahit na mababa ang pasuweldo sa kanila ni Leonardo Regalado ay walang sinuman ang naglalakas ng loob na magreklamo. Mahirap kasi ang buhay sa San Mateo at higit na magiging mahirap ang buhay nila kung magagalit pa sa kanila ang makapangyarihang lalaki.

Noong sa Maynila pa naninirahan ang Pamilya Regalado at paminsan-minsan lamang nagpupunta sa Rancho Pawid ay madali para sa mga katulong sa mansyon na tiisin ang ugali ng mapagmataas at very demanding na asawa ni Leonardo na si Yolanda. Subalit nang magdesisyon ang pamilya na manatili sa Rancho Pawid para maiwasan ang gulo at eskandalong nasangkutan ng kanilang anak na si Macky ay araw-araw na ang naging kalbaryo ng mga katulong at manggagawa sa rancho.

Matatagalan pa bago makalimutan ng mga tao ang eskandalong kinasangkutan ni Macky. Binugbog kasi nito ang isang babaeng teacher na nagbigay rito ng mababang grado. Nagresulta iyon sa pagkaka-kick out nito sa unibersidad at muntik nang pagkakakulong. Kung hindi dahil sa mga koneksyon at pera ni Leonardo ay baka nasampahan ng kaso si Macky.

Dahil sa mabigat na kamay ni Macky ay pinangingilagan ito nang husto ng mga nasa rancho. Kapag mainit ang ulo ng lalaki, sinumang haharang-harang sa daraanan nito ay makatitikim ng sapak o sipa.

Ngunit sa umagang ito, nagulat ang lahat ng katulong sa mansyon dahil sa malalakas na sigaw ni Yolanda. 

“Anong nangyari, Leon?!” bulalas ni Yolanda Regalado. “All of my credit cards have been rejected! At nang tumawag ako sa bangko, ang sinasabi nila ay close na raw ang mga bank accounts natin!” 

“I don’t know! Pero may mananagot sa gulong ito. Ididemanda natin ang mga bangkong iyon ‘pag hindi nila ibinalik ang ating pera!” gigil na sabi ni Leon. Kahit ang bank account na ginagamit niya para paglagyan ng bonuses ng mga empleyado nila ay sinasabing closed at wala nang pera! Kapag nagkaroon ng imbestigasyon, tiyak na mabubuko na kaya madalas ay late na niyang ibinibigay ang mga thirteenth month pay at bonuses ng mga ito ay dahil inilalagay muna niya sa bangko para kumita. At ‘pag nakuha na niya ang kita ng pera ay saka niya ito iwi-withdraw at ibibigay sa mga empleyado nila.

Nang bumukas ang pintuan ng mansyon at makita niya ang mukha ng anak nilang si Macky ay napatanga si Leon. Maga ang bibig nito. Mangiyak-ngiyak din ang kanilang binatilyo. Nineteen years old na ito, pero parang bata pa rin kung minsan.

“My God! Anong nangyari sa iyo?” bulalas ni Yolanda na agad na nilapitan ang kanilang anak.

“Naaksidente ka ba?” Maga ang bibig ng kanilang binatilyo.

“That woman hit me! Ipahuli ninyo siya sa mga pulis, Daddy! Dapat niyang pagbayaran ang ginawa niyang ito sa akin!”

Sinaktan ito ng isang babae? Parang imposible ‘ata iyon. Madalas ang problema nila ay ang pananakit ni Macky ng mga babae. Nang sapakin nito ang babaeng professor nito sa university sa Manila ay katakot-takot na pag-areglo ang kinailangan niyang gawin para ‘di ito idemanda. Bagama’t ‘di nakasuhan si Macky, kinailangan nitong umalis ng university. Sa ngayon ay sa isang college rito sa San Mateo na ito nag-aaral. Pero mukhang nasangkot na naman ito sa gulo.

“Sino ang babaeng ito?”

Itinuro nito ang daliri sa labas ng bintana. Isa sa mga nagtatrabaho sa rancho ang nanakit sa kanyang anak? Hindi niya mapalalagpas na lamang iyon!

Lumabas siya ng mansyon. Nagulat siya nang makita na inilalabas ng mga tagapag-alaga ng kabayo ang isa sa racehorses na binili niya noong isang taon sa kuwadra. Napansin din niya ang dalawang racehorses na nakasakay na sa malaking horse trailer na gamit nila ‘pag dinadala nila ang mga ito sa racetracks! 

“Anong ginagawa ninyo? Sino ang nag-utos sa inyo na ilabas ang mga iyan?” galit niyang sabi.

“Ako ang nag-utos sa kanila, Uncle,” sagot ng isang boses babae.

Lumabas sa kuwadra ang isang babaeng pamilyar ang mukha sa kanya. Nanlaki ang mga mata niya nang makilala niya kung sino ito!

“You!” bulalas niya. “Pero patay ka na!”

“Iyan ang tsismis na madalas kong marinig mula nang dumating ako rito sa San Mateo.” Sinenyasan nito ang mga tagapag-alaga ng kabayo na isakay sa trailer ang pangatlong kabayo.”

“Wala kang karapatan na kunin ang mga kabayong iyan! Those horses are mine!”

“Karapatan?” Lumapit ito sa kanya. “I am simply taking what is mine. Sa akala ninyo ba ay hindi ko matutuklasan ang tunay na last will and testament ni Lolo Hernando? Na sa loob ng maraming taon ay pinapaniwala ninyong malaki ang utang na loob ko sa inyo dahil kinupkop ninyo ako at ginastusan? ‘Yun pala, ang ginagamit ninyong pera para sa akin ay mula sa mana ng ina ko na ninanakaw ninyo!”

“Huwag mo akong pagtaasan ng boses!”

“Kahit ano ay gagawin ko, Uncle. You don’t control me anymore! And for your information, this ranch, hindi na ninyo ito pagmamay-ari. It is now mine! At ibebenta ko ito, so ngayon pa lamang ay simulan na ninyo ang pag-iimpake bago kayo paalisin dito ng bagong may-ari.”

“Kalokohan ang sinasabi mong ito! Ang rancho ay sa akin!”

“Not anymore. Kung ayaw ninyong maniwala sa akin, check the records. Talk to Atty. Lunario. Siya ang nag-aasikaso sa pagbebenta ng ranchong ito.”

Tumiim ang bagang niya. Noon pa man ay matigas na ang ulo ng babae. Hindi ito napatino ng hataw ng sinturon ni Yolanda o ni Mrs. Mendoza. Dapat siguro ay siya na ang nagparusa sa babae para natuto itong gumalang.

Pumasok siya ng mansyon. Kinuha niya sa dingding ang nakasabit niyang latigo. Oras na para makatikim ng parusa ang suwail na pamangkin!

Pasakay na ang babae sa kotseng humihila sa horse trailer nang abutan niya ito. Malakas niyang hinataw ito ng kanyang latigo!

Ngunit naiwasan ng babae ang kanyang latigo! Tumama ang kanyang latigo sa bintanang salamin ng kotse. Nagkaroon iyon ng crack.

“Sisingilin kita, Uncle, sa damage na ginawa mo sa aking kotse,” babala nito.

Sunod-sunod na hataw ng latigo ang isinagot niya rito. Ngunit kahit na anong gawin niya ay hindi niya ito matamaan! 

“Hindi na ako ang babaeng nakilala mo noon, Uncle. I have changed. I have become stronger!” animo panunuya nito sa kakayahan niya.

Nagsimula siyang humingal. Bumagal na rin ang paghataw niya. Ngunit lalo lamang nag-init ang ulo niya. Itiniim niya ang bagang at muling inihanda ang paghampas ng latigo sa pamangkin.

Noon niya napansin ang biglang pagsugod nito! Bago niya naigalaw ang kanyang latigo ay mahigpit na nitong nahawakan ang kanyang braso!

“Time for your lesson, Uncle.”

Ibinalaiti nito ang braso ni Leon sa kanyang likuran hanggang sa mag-dislocate ang kanyang braso! Malakas ang naging sigaw niya! Nabitiwan din niya ang latigo.

“Marami akong natutunan, Uncle. And one of them was how to fight men like you,” anas nito sa kanyang tenga.

“Bitiwan mo ang Daddy!” sigaw ni Macky. Hawak na nito ang isang shotgun.

Binitiwan si Leon ng babae at itinulak pasubsob sa kinatatayuan ni Macky. 

Kasabay noon ay sinipa ng babae ang latigong nasa lupa. Humagis ang latigo pataas, bago iyon muling bumagsak ay sinambot na iyon ng kanang kamay ng babae. Eksperto nitong pinapulupot ang latigo sa dulo ng shotgun na hawak ni Macky. Hinaltak ng babae pabalik ang latigo, hila-hila na ang shotgun.

Nang mapasakamay nito ang shotgun ay agad nitong itinutok ang dulo noon sa ulunan ni Leon. 

“Kung gugustuhin ko na patayin kayong tatlo dahil sa ginawa ninyo sa akin, I could do it. Now then, Uncle, choose, ang buhay ninyong mag-anak o ang tatlong

